दिल्ली मेट्रो की पटरी में दिखी दरार, इस लाइन पर प्रभावित हुई सेवा  
दिल्ली मेट्रो की पटरी में दिखी दरार
 इस लाइन पर प्रभावित हुई सेवा
यह खामी सुबह करीब साढ़े आठ बजे नजर आयी
मेट्रो के इंद्रप्रस्थ स्टेशन पर पटरी में शनिवार की सुबह दरार दिखने के बाद ब्लू लाइन पर मेट्रो सेवा प्रभावित हुई. दिल्ली मेट्रो रेल कॉरपोरेशन के प्रवक्ता अनुज दयाल ने बताया कि ब्लू लाइन पर इन्द्रप्रस्थ और प्रगति मैदान स्टेशनों के बीच एक लाइन में वेल्डिंग की खामी दिखी. यह लाइन वैशाली और नोएडा इलेक्ट्रॉनिक सिटी को द्वारका सेक्टर 21 से जोड़ती है. यह खामी सुबह करीब साढ़े आठ बजे नजर आयी. दयाल ने बताया कि फिलहाल एहतियात के तौर पर उस रेल खंड पर ट्रेनें बेहद धीमी गति से चलायी जा रही हैं.
उन्होंने दावा किया कि ऐसी खामी मौसम में बदलाव के कारण होती है. डीएमआरसी के प्रवक्ता ने बताया कि ऐसी स्थिति में सीमित गति से ट्रेनों को चलाना दिल्ली मेट्रो की मानक प्रक्रिया है. सेवाएं पूरी तरह सुरक्षित हैं.